Zozibini Tunzi is Mej. Heelal! | Netwerk24
Deur Meghan Lawrence 09 Desember 2019 05:25
Zozibini Tunzi, Mej. Suid-Afrika, is vroeg Maandagoggend, net ná 05:00 Suid-Afrikaanse tyd, as die nuwe Mej. Heelal gekroon.
Vroue van 90 lande het aan dié kompetisie by die Tyler Perry-ateljee in Atlanta in die Amerikaanse deelstaat Georgia deelgeneem.
Dié gesogte kroon kom egter huis toe!
Die komediant Steve Harvey het Tunzi as die wenner aangekondig.
Mej. Puerto Rico was tweede.
Zozibini word die derde Suid-Afrikaner wat dié kroon wen.
Margaret Gardiner is in 1978 gekroon en Demi-Leigh Nel-Peters in 2017.
Gardiner het Tunzi op Facebook geluk gewens.
Oprah Winfrey het getwiet sy stem absoluut saam met Tunzi se antwoord toe sy deur Harvey gevra is wat die belangrikste ding is wat jong meisies geleer moet word.
Tunzi se antwoord was "leierskap".
"Dit is iets wat reeds vir ‘n lang tyd in jong meisies en vroue tekort skiet, nie omdat ons nie wil nie, maar oor die etikettering van vroue deur die samelewing."